JohanHeinsen/ENO huggingface dataset:
Viborger Samler, 1848-12-09
Fra Frankfurt meldes under 30te Novbr., at Minoritetsandragendet i det østerrigske Spørgsmaal er af Rigsforsamlingen forkastet med 270 Stemmer imod 185, og at derefter Majoritetsandragendet, hvor Høire og Venstre stemte sammen, deelte med 220 Stemmer imod 210 samme Skjebne. Samtlige Andragender gik tilbage til Comiteen, der skal afgive en ny Beretning. Minoritets Andragendet lød: "J Betragtning af, at Rigscommissairerne Welcker og Mosle ei have forstaaet at skaffe sig ligeoverfor de østerrigske Auctoriteter den Agtelse, der tilkommer Centralmagten og dennes Commissairer; fremdeles i Betragtning af, at det har viist sig, at Rigsministeriet har ligeoverfor Østerrig hidtil ikke vidst at udvirke for Centralmagten den Stilling, samme bør indtage ligeoverfor enhver tydsk Enkeltstat: opfordrer Rigsforsamlingen Centralmagten til at udvirke, at de af Rigsforsamlingen udstedede Love og Beslutninger fuldbyrdes i Tydsk-Østerrig med det Eftertryk, som anstaae Tydsklands Ære og Værdighed. – Majoritets=Betænkningen imod hvilken næsten alle Ministrene og Statssecretairerne ogsaa stemte, og om hvilken 10 tilstedeværende Medlemmer undlode at stemme - gik ud paa: "J Betragtning af, at Rigsministeriet ved Rigsforsamlingens Beslutning af 3de Novbr. opfordredes til at bringe Aner kjendelsen af den tydske Centralmagt til fuld Gyldighed i Østerrig og beskytte de det tydskesterrigske Folk indrømmede Rettigheder, men at de hidtil anvendte Midler have viist sig at være utilstrækkelige, opfordrer Rigsforsamlingen Rigsministeriet til med Eftertryk at virke til at hiin Beslutning af 3die November fuldbyrdes, og at de med Hensyn til Wien tagne exceptionelle Foranstaltninger ophæves, naar Rolighed og Orden ere vendte tilbage, ligesom ogsaa Rigsministeriet opfordres til ved den nylig til Wien sendte Rigscommissair ufortøvet at bevirke den tydske Centralmagts uforbeholdne og aabne Anerkjendelse, samt Gjennemførelsen af Rigsforsamlingens Beslutninger i de tydsk østerrigske Besiddelser.
Viborger Samler, 1848-12-09
Denne mærkelige Afstemning synes at vise, at Majoriteten i Rigsforsamlingen ikke ønsker at bryde med Østerrig, ligesom og at Rigsdagens Virksomhed turde ophøre ganske i det maaskee ikke usandsynlige Tilfælde, at Preussens Regjering, forbittret over Rigsdagens Decreter, maatte beslutte sig til at følge Østerrigs Exempel. Derimod antog Rigsforsamlingen Comiteebetænkningen angaaende Valgintriguer fra Landguberniets Side i Mähren. Comiteen misbilligede de østerrigske Auctoriteters Forhold i dette Anliggende. Under den levende Debat, dette Spørgsmaal fremkaldte, yttrede Grev Dem, at de tydsk østerrigske Lande ikke vilde skille sig fra de ikke tydske, og at Østerrig kun antog af de i Frankfurt fattede Beslutninger, hvad man ansaae for hensigtsmæssigt. Naar Forsamlingen vilde tvinge Østerrig, maatte den opstille en Hær, med Snak betvang man ikke Østerrig. Rigscommissairer vilde ikke udrette Noget. – Grevens Andragende om at gaae over til Dagsordenen forkastedes imidlertid næsten eenstemmig. Et Antal østerrigske Deputerede erklærede ei at deele Hr. Deyms Anskuelser. Vi vende tilbage til denne Debat.
Viborger Samler, 1848-12-09
Passagen gjennem Langelinie er nu atter aaben foralle Gaaende, der ere anstændigt klædte. Fællesregjeringen for Hertugdømmerne Slesvig og Holsten har under 29de f. M. udstedt et Circulaire til Nordslesvigerne, hvori den i Kongen af Danmarks Navn protesterer mod den i det slesvig-holsten lauenborgske Cancellies Navn udbredte Opfordring til Slesvigerne, at negte Fælledsregjeringen Lydighed og navnlig vægre sig ved at betale Skatter. Fællesregjeringen seer sig nødsaget til at træffe Foranstaltninger ved Grændsen, for at ikke i Fremtiden den lovlige Orden i Hertugdømmet Slesvig skal forstyrres ved danske Forlokkelser."
Viborger Samler, 1848-12-09
Altona, den 1ste December. Som man hører, er Soldat Luttermark, fra Altona, af 7de Bataillon, arresteret, ligeledes Lithograph J. Meyer af 1ste Bataillon; Soldat Becker fra Cöln, som vilde underskrive den af Luttermark forfattede Adresse, er bleven casseret; Baron Eugen von Hammerstein blev, fordi han er Stifteren af Folkeforeningen i Uetersen, saaledes mishandlet af Soldatesken af 1ste Bataillon, at han maatte flygte til St. Paulli (Hamborgs Forstad). Baron v. Hammerstein har nu, saaledes som vi vide af sikker Kilde, indberettet hele Sagen til Generalcommanden i Slesvig og fordret Hertugdømmernes Fællesregjerings Beskyttelse og forlangt Gierningsmændenes exemplariske Afstraffelse.
Viborger Samler, 1848-12-09
Af et Brev fra Haderslev (til Redact, af "Aarhuus Avis), den 30te Novbr.: "Jdag saae vi Amts fuldmægtigen, Postmesteren og Postholder Raben drage ud af Byen, og efter dem en Commando slesv.-holst. Dragoner. Man erfarer nu, at de have været hos Staal i Taarning Mølle, hvor de have gjennemsøgt hele Huset, deels for at finde den under 15de Novbr. i Kbhvn, udkomne Forordning ang. den fælles Regjerings insurrectionelle Forhold, samt andre Skrifter, som Staal beskyldes for at have udbredt iblandt den slesvigske Befolkning; men da man Jntet fandt, og det optagne Forhør ei heller ledte til noget Resultat, drog man til Christiansfeld, hvor en for sit danske Sindelag bekjendt Mand ligeledes blev taget i Forhør, og vare de der saa heldige, at træffe det af Hr. Staal foranstaltede Postbud, der siden Vaabenstilstanden havde vedligeholdt den afbrudte Postforbindelse mellem Kongeriget og Hertugdømmerne. Brevene og Aviserne bleve efterseete, samt Postbudet tilsagt, næste Dag at møde paa Amtshuuset i Haderslev, hvor det, som vi erfare, blev ham paa det Strængeste forbudt, for Fremtiven at hente danske Aviser i Kolding."
Viborger Samler, 1848-12-09
Haderslev Egn, den 26de Novbr. Her i Egnen har Moltrup Sogn viist mest Enighed og Standhaftighed. Der var udvurderet for Krigsskat hos 25 Gaardeiere og Torsdagen den 23de Novbr. holdt Tydskerne Auction over de vurderede Gjenstande. Men da der var bleven solgt en Stadsvogn hos Een og en Kakkelovn hos en Anden, standsedes, som man hører, Auctionen. Der havde rigtignok indfundet sig nogle tydsksindede Borgere fra Haderslev som Kjøbere; men der strømmede ogsaa meget Folk sammen fra Byen og Omegnen og disse Menneskers Miner have formodentlig forbløffet de tydske Auctionsholdere, som, næppe ordentlig begyndt, pakkede sammen og listede sig tilbage til Haderslev. (Dvk.)
Viborger Samler, 1848-12-09
Ribe Av." af 4de De, beretter: at da Bønderne i Medolden havde faaet Underretning om de af den oprørske Regjering Nr. 2 udsendte militaire ExecutionsCommandoer, der lægge sig ind hos Bønderne og forlange at blive underholdte og lønnede af deres Værter indtil disse betale de resterende Skatter, besluttede de eftersom de tillige hørte, at 21 Dragoner vilde komme til dem sidste Torsdag i samme Ærinde, ikke at betale og i Nødsfald at sætte Magt imod Magt. Da Dragonerne nu virkelig indfandt sig i Torsdags Eftermiddags, vægrede nogle Mænd sig aldeles ved at modtage enten dem eller deres Heste; men da de saa betænkte, at Dragonerne jo dog kun vare Redskaber og sandsynligviis næppe meget villige Redskaber for de oprørske Magthavere, saa havde de Medlidenhed med dem og modtoge dem dog for den Nat i deres Huse, da det allerede var silde. Den følgende Dag sendte de derimod en Mand til Anføreren, med den Besked: "at han gjorde bedst i at forføie sig bort med sine Folk, thi de kunde jo nok mærke, at de ikke vare velkomne og at ingen vilde betale. Dersom de ikke kom hurtigt bort, kunde de befrygte Allehaande, og de maatte vel betænke, at de kun vare faa, men Bønderne mange og Alle enige om hvad der skulde gjøres." Da denne Tiltale var tydelig nok, forstode Dragonerne den ogsaa strax; de sadlede derfor deres Heste og droge bort Bønderne, der havde flokket sig omkring dem med allehaande Vaaben, gave dem den Underretning med paa Veien: at naar den oprørske Regjering vilde tage Noget hos dem, saa maatte den sende Soldater i stort Antal; thi de agtede kun at give efter for Overmagten. – Angaaende det slesvig-holsteenske Grændse-Toldpersonale hører man endnu kun, at det er blevet bortviist af Bønderne fra flere Byer. Aarhuus, den 4de Decbr. Efter lang Tids Forløb er vort Theater igien bleven aabnet, men denne Glæde vil sandsynligviis ikke vare længe, da det Langeske Skuespillerselskab skal være i Kjøbenhavn inden Juul, for at give Forestillinger paa Casinos Theater, hvortil det nu virkelig er engageret, men paa ganske andre Vilkaar end de i Bladene omtalte. (Ah. Av.) Thisted, den 7de Decbr. Den Person, som formeentlig har begaaet Jndbrudstyveriet hos Kbm. Nielsen, og som var sat ind i Arresten paa Skjerpinggaard, brød der ud af Arresten, efter at have faaet Plankerne løse, og taget dem op, og siden med Hænderne gravet sig ned i Jorden ud under Muren. Man er imidlertid kommet paa Spor efter hvem det er, idet han nemlig formodes at være en fra Rendsborg Fæstning undkommen Vendelboe. Da ogsaa hans Navn vides, haaber man, at han igjen vil blive greben, skjøndt han vel saalænge som muligt vil holde sig skjult, indtil han kan blive glemt eller stiæle nogle (Thist. Av.) Reisepenge.
Viborger Samler, 1848-12-09
Entledigelser. Under 1ste Decbr. er den hos Sognepræsten for Rødbye og Ringsebølle Menigheder i Lollands-Falsters Stift hidtil ansatte personelle Capellan O. R. C. Pontoppidan paa Ansøgning i Naade entlediget fra bemeldte Stilling.
Viborger Samler, 1848-12-09
Armeen. Under 2den d. M. er Premierlieut, paa Vartpenge E. Fabricius efter Ansøgning og paa Grund af Svagelighed allerhøist meddeelt Afskeed i Naade af Krigstjenesten med Pension og med Ritmesters Characteer.
Viborger Samler, 1848-12-09
Ledige Embeder. Græsted og Maarum Sognekald i Sjællands Stift. Ny Ansættelse 433 Rbd. – Ryslinge Sognekald i Fyens Stift. Ny Ansættelse 251 Rbd. – Begge disse Embeder ere opslaaede vacante den 6te December.
Viborger Samler, 1848-12-09
Kjøbenhavns Børs-Cours, den 5te December. Hamborg 2 M. - a vista 197. Bank-Disconto 5 pCt. paa Banco=Vexler 4 pCt. Dito Norske Speciessedler pr. 100 Rdlr. Species 193 Rbd. (Sg.) 4 pCt. Kgl. Obligationer (uden Renter) 89 1/2 Rbd. (Sg.) Nationalbank=Actier 143 1/2 Rbd. i r. S. (Sælgere). Roeskilde Jernbane=Actietegning 45 1/2 Species. (Sælgere).
Viborger Samler, 1848-12-09
Hamborger Børscours, den 1ste December: Bordeaur 3 Md. 188 3/4; Lond. 3 Mk. 13 Mk. 9 s.; Amsterdam 2 M. 35. 60. slesv. holst. Species 3/4 Agio; Louis- og Frederiksd. 11 Mk. 3 1/2 s. pr. Stk. i Banco; dansk grov Cour. 25 1/4, Skillings=Stkr. 25 1/3 a 25 ½, nye 2/3 Stkr. f. f. 47 pCt. slettere end Banco.
Viborger Samler, 1848-12-09
Handels-Efterretninger. De nyeste Børsberetninger fra Paris og London ere gunstige. Fonds der vare dalede, ere atter stegne. Danske 3 pCt. i Lond.
Viborger Samler, 1848-12-09
Agger Kanals Skibsliste. Jndk. den 28de November: J. Clemmensen fra Newcastle til Skive med Steenkul, Jmorgen prædiker Hr. Pastor Bruun i Domkirken; i Søndresogns Kirke Hr. Pastor Hindberg.
Viborger Samler, 1848-12-09
AVERTISSEMENTS. Da det maa erkjendes at være høist ønskeligt og vigtigt, at den Ulighed i Byrder og Rettigheder, som nu finder Sted mellem visse Klasser af Landets Borgere og som ere istand til at fremkalde stærke Modsætninger imellem Land og By, Bonde og Godseier, saavidt muligt søges ophævet samtidig med Grundlæggelsen af Constitutionen, for at denne derefter kan træde i Kraft og det constitutionelle Liv udvikle sig med storre Ro, indbyrdes Tillid og Samdrægtighed, tillade Undertegnede sig at indbyde vore Medborgere i Byen og paa Landet til at Møde paa Stænderhuset i Viborg Fredagen den 15de December, Kl. 10 Formiddag, hvor denne Gjenstand vil blive bragt under Forhandling og Udkast fremlagt til et Andragende til Rigsforsamlingen om at udvide dens Virksomhed til saadanne Love, som for Øieblikket især synes fornødne for at udjevne Striden imellem Klasseinteresserne, saasom en Ophævelse af Consumtionen, Udjevning af Forskjellen imellem det frie og det ufrie Hartkorn i Henseende til Skatter og communale Byrder, og Afløsning af Hoveriet.
Viborger Samler, 1848-12-09
J Comiteen for den fædrelandske Association for Viborg By og Omegn. Viborg, den 8de December 1848. Bahnson. G. Bove. P. D. Bruun. Buch. S. Hagemann. F. C. Olsen. Quistgaard. A. W. Sandberg. Wesenberg. Expedition af judicielle Documenter og andet Skriverie anviser Bogtrykkeriet.
Viborger Samler, 1848-12-09
At mit Lager i disse Dage, ved directe Tilførsel fra London, er bleven forsynet med Havanna & Porto-Rico Sukker, Candis, Brasil Caffe, Congo Thee i forskjellige Fiinheder, Soda, Allun, Bleghvidt, Salpeter, Liverpooler Salt, Caro ling-Riis, Amerikansk Hvedemeel, Sirup, Jamaica & Cuba Rom, samt udmærket engelsk Porter, undlader jeg ei herved at bringe til Dhrr. Handlendes Efterretning, idet jeg lover Dem, at Formaalet for min Handel skal blive en billig og reel Behandling. Hjerting, den 4de December 1848. A. J. Møller. Hvid Champagne, Sillery mousseux, premiere Qualite, forskreven directe fra det bekjendte Firma Jacquesson & Fils i Chalons sur Marne, faaes hos J. Jensen.
Viborger Samler, 1848-12-09
En smuk Beboelsesleilighed, bestaaende af 2de Værelser til Gaden, Sove- og Spisekammer, Kjøkken, samt Lofts- og Kielderplads, og om ønskes til samme 2de andre Værelser, paa en reel Gade omtrent midt i Byen, kan erholdes til Leie til 1ste Mai. Bogtrykkeriet anviser.
Viborger Samler, 1848-12-09
Et Par gode unge Køer, som snart skulle Kælve, ønskes tilL. Worre. Kjøbs af
Viborger Samler, 1848-12-09
Licitation. Torsdagen den 14de December d. A., Kl. 10 Formiddag afholdes offentlig Licitation paa Raadstuen i Viborg over Leverancen af 125 Tdr. Havre, 1000 Lps. Ho og 1200 Ls Halm, at levere til 9de Linie-Jnfanteri-Bataillon. Leverancen opbydes i større og mindre Partier; det Nærmere erfares af Conditionerne, som ere fremlagte til Eftersyn for Lysthavende paa Byfogedcontoiret sammesteds.
Viborger Samler, 1848-12-09
Jntendanturen i Nørrejylland, Fredericia, den 1ste Decbr. H. Nielsen. Hurup Kroe.
Viborger Samler, 1848-12-09
Efter Begjæring af Procurator Dannisøe i Aalborg paa vedkommende Udlægshavers Vegne, bliver ved en eneste Auction, som afholdes Fredagen den 22de December d. A., Formiddag Kl. 9, hos Hr. Jens Jørgensen i Hurup Kroe, i Hurup Bye, Als Sogn og Aalborg Amt, dette Kroe sted med tilliggende Hauge, som ligger for en importabelSøgning, stillet til absolut Bortsalg, efter de ved Auctionen fremlæggende Conditioner, der og forud kunne erfares hos Reqvirenten i Aalborg og hos Hr. Jermin til Haslev gaards Mølle. Samme Dags Formiddag Kl. 10, bliver tillige ved Auction dersteds, bortsolgt det bemeldte Jens Jørgensen tilhørende og udlagte Ind- og Udboe af alle Slags, deriblandt: circa 130 Lod forarbeidet Sølv, en stor Deel fine og ordinaire Sengeklæder, 2de Kakkelovne, 1 15 Lpd.'s og 2de 4 Lpd.'s Vægter, 6 Sæt gode Fiskegarn, Chatoller, Dragkister og andre Kister, Borde, Stole og Speile, et Stueuhr, Kobber- og Messing-Kiedler, Kobber, Jern-, Tin- og Bliktøi, Lyse staaer, en Høvlebænk, Ankere og Kar m. m. m. Videre bortsælges samme Tid en ligeledes udlagt Panteobligation, stor 100 Rbd., og 2de Statsgjældsobligationer, den ene stor 66 Rbd. 64 s. og den anden stor 26 Rbd. 88 s. Vederhæftige Kjøbere gives 6 Ugers Credit. Lysthavende indbydes, til ovennævnte Tid og Sted at møde. Herredscontoiret paa Nørgaard, den 28de November 1848. Hvass. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-12-11
Tidende. ViborForsendes med Brevposten i Danmark og Hertugdømmerne. Mandagen den 11 December 1818. Nr. 211. 76 Aarg. udenlandske Efterretninger.
Viborger Samler, 1848-12-11
Kongeriget Preussen. Det udviser sig mere og mere, hedder det i en Correspondentefterretning fra Berlin af 1ste Decbr., at Jdeen om en Overeenskomst i constitutionel Retning, saaledes nemlig, at Nationalforsamlingen optræder som en med Kronen lige berettiget Magt, endnu ikke har Majoriteten iblandt Folket for sig, hvorimod Tanken om det absolute Kongedømme har i Folkemasserne dybere Rødder, end mange turde have formodet. Constitutionalismen er egentlig endnu slet ikke tilstede i Preussen."
Viborger Samler, 1848-12-11
Under 1ste Decbr. meldes i "Berliner Nachrichten":"DD. M. modtoge den 29de Novbr. – deres Sølv bryllupsfest - paa Slottet i Potsdam mange Deputationer fra Markerne og fra fjernere Dele af Landet. J Kongens Følge vare Generalerne Greven af Brandenburg og Wrangel. J Berlinermagistratens Navn overrakte Borgermester Naunyn en Lykønskningsadresse, og udtalte det Ønske, at saaledes som Guds Velsignelse havde hvilet over Kongeparrets Hjerteforbund, saaledes maatte ogsaa Baandet imellem Kongehuset og Folket stedse vedvare i Troskab og Kjærlighed fra Slægt til Slægt. Kongen svarede, at da der var talt om Troskab, vilde han ogsaa tale om sin Troskab. Men denne antog under andre Forholde ogsaa en anden Gestalt. Den Vei, han i den sidste Tid havde betraadt, blev hans Hjerte tung, men Pligt og Samvittighed havde saaledes budt det, til Bedste for Staden Berlin, som Hs. Majestæt havde maattet befrie fra de Mennesker, der elske Blod, Tyranni og Trældom. Staden Berlin kunde være forvisset om, at han (Kongen) ei vilde vige fra Det, hvorpaa han havde givet Tilsagn; han vilde meget mere staae ved sit givne Ord. (Her rakte Kongen Borgmesteren Haanden.) Staden kunde stedse gjøre Regning paa kongelig Understøttelse. – General Wrangel bemærlede nu, at Magistraten havde i denne Tid stedse gjort sig fortjent af Rolighedens Vedligeholdelse, og at den ved sin Tiltale til sine Medborgere havde virket fortjenstlig i videre Kredse. Kongen svarede hertil: "at Magistratens Adresse var et historisk Document, og det Skjønneste, hvad han af Sligt havde læst i den senere Tid; han vidste ogsaa, at Raadsherrerne i Berlin netop i denne bevægede Tid kunde udrette Meget ved Hjertet og Pennen. Ogsaa Dronningen og Prindsen af Preussen underholdt sig med Medlemmerne af Berlinerdeputationen.
Viborger Samler, 1848-12-11
Tre Gardecavalleriregimenter ere den 1ste Decbr. rykkede paa ny ind i Berlin og mønstrede af Gen. Wrangel.
Viborger Samler, 1848-12-11
J en Correspondentskrivelse fra Berlin af 3die Decbr. hedder det, at Vicepræsident Waldeck har fast besluttet ikke at renoncere paa sit Vicepræsidentur, om endog de 3 andre Vicepræsidenter og Præsident Unrub skulde række Haanden til Fred, saa at Udnævnelsen af en Vicepræsident istedet for Waldeck sikkert vil fremkalde en meget forbittret Kamp. Vælges nu Unruh paa ny til Præsident, og vil Oppositionen gjøre Alt for at drive dette Valg igjennem, eller gjøres Waldecks Valg gjældende, saa er Ministeriet nødt til at trække sig tilbage. Af Foranstaaende synes det, at en Opløsning er uundgaaelig.
Viborger Samler, 1848-12-11
Fra Berlin meldes fremdeles, at Maskinbyggerne, som i Anledning af et Sygekasseanliggende ønskede at foranstalte en Forsamling, havde afsendt til Gen. Wrangel en Deputation for at anmode denne om ikke at lægge Hindringer i Veien for dette Møde. Generalen modtog med Venlighed Deputationen og erklærede, at Maskinbyggerne havde opført sig i den sidste Tid som altfor gode Borgere til at han kunde tænke paa at nægte dem den attraaede Tilladelse; han skjænkede tillige 6 Frederiks dors til Sygekassen.
Viborger Samler, 1848-12-11
Understatssecretair Bassermann har i Berliner-Blade ladet indrykke Svar paa Præsident Unrubs Erklæring Bassermann bestrider at have raadet til ubetinget Eftergivenhed, og paastaaer, at Unrub har forlangt Kongens Abdication og tillige erklæret, at Prindsen af Preussen, maatte, naar han indtog Kongens Plads, ubetinget underkaste sig Forsamlingens Beslutninger indtil ForfatningsVærket var endt. – Denne Fordring forekom Basser mann at være af saa republicansk Natur, at han maatte opgive ethvert Haab om Mægling.
Viborger Samler, 1848-12-11
Rigsforsamlingen i Frankfurt am Main.
Viborger Samler, 1848-12-11
Den i Anledning af Valghandlingen i Guberniet Mähren nedsatte Comitte havde foreslaaet Rigsdagen Antagelsen af følgende Andragende: "J Betragtning af, at ved Valg handlinger, som en nødvendig betingelse for Tillid til Valget, Valgauctoriteterne have at afholde sig fra enhver Jndflydelse, men en Skrivelse fra det mährisk schlesiske Gubernium i Brünn opfordrer Valgauctoriteterne til at influere paa Valgene, erklærer Rigsforsamlingen, at fornævnte Skrivelse er at misbillige, og opfordrer Rigsministeriet til i denne Retning at varetage det Fornødne. Det var dette Andragende, som Grev Deym bekæmpede. Til hans i forrige Numer af Stiftstidenden anførte Gjendrivelse af Comiteens Anskuelser kan endnu føies følgende temmelig mærkelige Udtryk: "Vil man fatte en Beslutning om underordnede Embedsmænds Forhold, da er dette en Mediatisering af Keiseren af Østerrig. Den foreslaaede Beslutning er kun et Folkesmigeri, og netop dette truer allermeest hvad vi have tilkæmpet os. Samtlige østerrigske Provindser have et Krav paa af Østerrig forbliver samlet, og i ethvert Tilfælde vilde Østerrigs Jndflydelse blive overveiende i Tydskland ved dets ikke tydske Landes Magt. Desaarsag tør De selv ikke ønske, at Østerrig paa den Maade, som foreslaaet er, forbliver i Sammenhæng med Tydskland; vedblive De paa denne Bane, saa skade De den tydske Sag." Taleren foreslaaer Dagsordenen. Raveaux. Endelig har en Mand af Ære, en redelig Mand oprullet Forhænget for det i lang Tid drevne Jntriquespil. Det vidste De altsaa allerede forlængesiden – fra Forparlementets Tid, og hvorfor kom De da herhen for at gribe Tydsklands Regjeringstømme, Man maa troe, at man kun har stillet en østerrigsk Prinds i Spidsen for at spille en bestandig Jntrigue. (Stor Larm. – Taleren tilbageviser den Beskyldning, at han og hans Venner ere skjulte Republikanere; men naar Tydsklands Eenhed og Frihed eengang i Tiden kun skulde tilkæmpes paa Barricaderne, saa vilde han med sine Venner staae paa disse. Han havde længe nok godmodig ydet Herskerne Tjenester, stolende paa deres Løfter; af disse var han mæt. Thi Løfterne opfyldtes ikke, og hvad der var erhvervet, eller rettere hvad der var lovet, tilintetgjordes overalt. (Stort Bifald.) – Bally erklærede, at Østerrig ikke vilde svigte Tydskland, naar man tog Hensyn til dets eiendommelige Forhold. Afstemningens Resultat er meddeelt.
Viborger Samler, 1848-12-11
Vi ile med at meddele Stiftstidendens Læsere det Viig tigste af de med den seent hertil indtrufne Post ankomne
Viborger Samler, 1848-12-11
Efterretninger fra Udlandet. Kongeriget Preussen. Berlin, den 6te Decbr. Der var for Regjeringen intet andet Skridt tilbage efter den i Brandenburg stedfundne Bevægelse end at opløse Nationalforsamlingen, og der kunde saaledes kun være at forhandle om det Moment, der bedst egnede sig til et saadant Skridt. Den 5te om Middagen bestemtes, at denne Opløsning skulde finde Sted den 7de eller 8de, men da Regjeringen senere fandt Partierne beredte til en energisk Fremtræden, skyndte den sig med at foretage et Skridt, hvorved aabenbart et sørgeligt Møde er undgaaet. Nationalforsamlingen er opløst idag, og en den 5te Decbr. dat. Forfatning octroyeret. – Regjeringens Beslutning blev snart bekjendt i Staden, og Stadfæstelsen bragte den temmelig seent publicerede StatsAnzeiger tilligemed alle Actstykker og Sammenkaldelsespatentet med Hensyn til de nye Kamres Aabning den 26de Febr. 1849. - Spørgsmaalet og Regjeringen har Ret til at octroyere, vil vel factisk blive besvaret med Ja af Folkets store Pluralitet, endskjøndt en Mængde Conflicter vil opstaae med de Personer, der gjøre Regjeringen, denne Ret stridig. Staden er fuldkommen rolig.